# Γεγονότα Ιουνίου 2015

**Γεγονότα το 2015** : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2015, συνοδευόμενα από τις πηγές μέσω των οποίων μεταδόθηκαν.

## 1η Ιουνίου

Πόλεμος και επιθέσεις
* Σε βομβιστική επίθεση αυτοκτονίας του Ισλαμικού Κράτους σκοτώνονται τουλάχιστον 45 άνθρωποι σε αστυνομική βάση κοντά στην πόλη Σαμάρα του Ιράκ. (in.gr)

Διεθνείς σχέσεις
* Τίθεται σε ισχύ η Συμφωνία Σύνδεσης και Σταθεροποίησης της Βοσνίας-Ερζεγοβίνης με την Ευρωπαϊκή Ένωση, η οποία υπογράφηκε το 2007.(RTT News)

Δυστυχήματα και καταστροφές
* Στη Νιγηρία, βυτιοφόρο προσκρούει πάνω σε μια στάση λεωφορείου και στη συνέχεια τυλίγεται στις φλόγες με αποτέλεσμα να πεθάνουν τουλάχιστον 70 άτομα, πολλά από τα οποία κάηκαν ζωντανά. (protothema.gr)
* Από ανατροπή πλοίου με 458 επιβάτες στον ποταμό Γιανγκτσέ της Κίνας στην επαρχία Χουμπέι, διασώζονται μόνο 7 άτομα μέχρι στιγμής.(Xinhua via Twitter), (News Limited)

Νόμος και έγκλημα
* Τίθεται σε ισχύ ο αυστηρότερος νόμος κατά του καπνίσματος στην Κίνα, με μεγάλα πρόστιμα για τους παραβάτες.(naftemporiki.gr)
* Την ποινή κάθειρξης 10 ετών για όποιους πετούν πέτρες σε οχήματα που βρίσκονται εν κινήσει προβλέπει τροπολογία που εγκρίθηκε χθες από την κυβέρνηση του Ισραήλ. (902.gr)
* Δικαστήριο στον Καναδά επιβάλλει 3 καπνοβιομηχανίες να καταβάλουν το ποσό-ρεκόρ των 11,3 δισ. ευρώ σε καπνιστές από το Κεμπέκ που προσέφυγαν στη δικαιοσύνη με το αιτιολογικό ότι δεν είχαν προειδοποιηθεί από τις εν λόγω εταιρείες αναφορικά με τις βλαβερές συνέπειες του καπνίσματος. (CTV News)

Πολιτική και εκλογές
* Η Γερουσία των ΗΠΑ αποτυγχάνει να ανανεώσει τμήματα της Πατριωτικής Πράξης, της οποίας η ισχύς έληξε στις 12:01 π.μ. και που επέτρεπε τη συλλογή στοιχείων επικοινωνιών από τις υπηρεσίες πληροφοριών. (New York Times)

## 2 Ιουνίου

Πόλεμος και επιθέσεις
* Σύμφωνα με αμερικανική μελέτη, γύρω στις 150.000 άνθρωποι έχουν σκοτωθεί από το 2001 από τους πολέμους στο Αφγανιστάν και στο Πακιστάν, συμπεριλαμβανομένων και των αμάχων, με τους τραυματίες να ανέρχονται σε 162.000. (in.gr)

Πολιτισμός και τέχνες
* Το βραβείο Φραντς Κάφκα απονέμεται στον Ισπανό λογοτέχνη Εντουάρντο Μεντόθα. (makthes.gr)

Πολιτική και εκλογές
* Πρόεδρος του Σουδάν ορκίζεται για άλλη μία θητεία ο νικητής των πρόσφατων εκλογών, Ομάρ ελ-Μπεσίρ. (TRT World)

Αθλητισμός
* Μόλις 5 ημέρες μετά την επανεκλογή του, ο Σεπ Μπλάτερ παραιτείται από την προεδρία της FIFA, στον απόηχο των σκανδάλων διαφθοράς στους κόλπους της ομοσπονδίας. (skai.gr) Αρχειοθετήθηκε 2015-06-02 στο Wayback Machine.

## 3 Ιουνίου

Πόλεμος και επιθέσεις
* Ξεσπούν σφοδρές μάχες στην ανατολική Ουκρανία, που απειλούν την εκεχειρία. (in.gr)

Διεθνείς σχέσεις
* Η Νότια Κορέα πραγματοποίησε με επιτυχία δοκιμή δύο βαλλιστικών πυραύλων, που είναι ικανοί να πλήξουν ολόκληρη τη Βόρεια Κορέα. (AP)

Νόμος και έγκλημα
* Υπόθεση διαφθοράς στη ΦΙΦΑ 2015:
	+ Η Ιντερπόλ εκδίδει κόκκινες ανακοινώσεις που συνδέονται με τα εντάλματα σύλληψης σε βάρος των 2 πρώην αξιωματούχων της FIFA Τζακ Γουόρνερ και Νίκολας Λεόζ και 4 ακόμα εκτελεστικών παραγόντων. (Interpol μέσω Twitter), (AP), (ITV)

Πολιτική και εκλογές
* Στη Λετονία το Κοινοβούλιο εξέλεξε νέο πρόεδρο τον υπουργό Άμυνας Ράιμοντς Βεγιόνις έπειτα από 5 γύρους, με τις θετικές ψήφους των 55 βουλευτών από τους συνολικά 100. (Associated Press)
* Αμερικανικές προεδρικές εκλογές 2016
	+ Ο πρώην Κυβερνήτης του Ροντ Άιλαντ Λίνκολν Τσάφι ανακοινώνει ότι θα είναι υποψήφιος για το χρίσμα του Δημοκρατικού Κόμματος.(*New York Times*)

## 4 Ιουνίου

Πόλεμος και επιθέσεις
* Ναξαλίτες αντάρτες σκοτώνουν τουλάχιστον 20 στρατιώτες του ινδικού στρατού και τραυματίζουν άλλους 12 στη διάρκεια επίθεσης που σημειώνεται σε κονβόι στο κρατίδιο Μανιπούρ της Ινδίας. (BBC)

Τέχνες και κουλτούρα
* Το Σεντ Μπένετς Χολ στο Πανεπιστήμιο της Οξφόρδης αποφασίζει να κάνει δεκτές και γυναίκες. Γίνεται έτσι το τελευταίο πανεπιστημιακό ίδρυμα που κάνει κάτι τέτοιο. (Reuters Trust) Αρχειοθετήθηκε 2015-06-07 στο Wayback Machine.

Οικονομία
* Οι αξιωματούχοι του κυβερνώντος κόμματος ΣΥΡΙΖΑ στην Ελλάδα δηλώνουν ότι δεν μπορούν να δεχτούν την προτεινόμενη συμφωνία της τελευταίας στιγμής που ζήτησαν οι δανειστές της χώρας. Στο μεταξύ, πλησιάζει η καταληκτική προθεσμία. (AP)

Καταστροφές και δυστυχήματα
* Βύθιση του *Dong Fang Zhi Xing*
	+ Ο αριθμός των νεκρών από τη βύθιση τη Δευτέρα το βράδυ ενός κρουαζιερόπλοιου στον ποταμό Γιανγκτσέ ανέρχεται σε 75 με τους περισσότερους από 450 επιβάτες ακόμα να αγνοούνται.(*The Guardian*), (NBC News)
* Από έκρηξη σε πρατήριο καυσίμων στην Άκκρα, πρωτεύουσα της Γκάνα, σκοτώνονται τουλάχιστον 78 άτομα. (Al Jazeera)

Υγεία
* Χειρουργοί, με επικεφαλής τον Δρα Τζέσε Σέλμπερ, που εργάζονται στο Αντικαρκινικό Κέντρο Μ. Ντ. Άντερσον στο Νοσοκομείο Μεθοδιστών του Χιούστον πραγματοποιούν την πρώτη στον κόσμο μερική μεταμόσχευση κρανίου και με προσωπικό 12 γιατρών και με διάρκεια 15 ώρες, στον 55χρονο Τζιμ Μπόιστεν από το Όστιν του Τέξας, ο οποίος υπέφερε από έναν βαρύ τραυματισμό στην κεφαλή εξαιτίας θεραπείας για καρκίνο. Αμέσως μετά, μπόρεσε τελικά να του γίνει μεταμόσχευση ενός νέου νεφρού και παγκρέατος, που αντικατέστησε τις προηγούμενες μεταμοσχεύσεις που είχαν αποτύχει.(MSN)
* Ο αριθμός των νεκρών από το Αναπνευστικό Σύνδρομο Μέσης Ανατολής (MERS) στη Νότια Κορέα ανέρχεται στους 35 με περισσότερα από 700 σχολεία να διακόπτουν τα μαθήματά τους εξαιτίας φόβων για το σύνδρομο.(Xinhua)

Πολιτική
* Αμερικανικές προεδρικές εκλογές 2016
	+ Ο πρώην Κυβερνήτης του Τέξας Ρικ Πέρι ανακοινώνει την υποψηφιότητά του για το χρίσμα του Ρεπουμπλικανικού Κόμματος. (CNN)
* Ο πρόεδρος Μπαράκ Ομπάμα υπογράφει το νομοσχέδιο, επαναφέροντας μέρη της Πατριωτικής Πράξης, ενώ προβαίνει σε αλλαγές και στο εδάφιο 215 της Πράξης. (NBC)

## 5 Ιουνίου

Πόλεμος και επιθέσεις
* Από έκρηξη βόμβας σε αγορά στη Γιόλα της Νιγηρίας σκοτώνονται 31 άτομα και δεκάδες άλλων τραυματίζονται. (AP) Αρχειοθετήθηκε 2015-06-07 στο Wayback Machine., (CNN)
* Δύο άτομα σκοτώνονται και περισσότερα από 100 τραυματίζονται στο Ντιγιαρμπακίρ από την έκρηξη βομβών στη διάρκεια συλλαλητηρίων που διεξήγαγαν υποστηρικτές του φιλοκουρδικού Δημοκρατικού Κόμματος των Λαών δυο ημέρες πριν τη διεξαγωγή των γενικών εκλογών στην Τουρκία. (AP)

Καταστροφές και δυστυχήματα
* Δύο πτώματα ανασύρονται από το Όρος Κιναμπάλου στο νησί Βόρνεο της Ινδονησίας έπειτα από τον σεισμό μεγέθους 6,1 βαθμών της κλίμακας Ρίχτερ που έπληξε την επαρχία Σαμπάχ της Μαλαισίας την Παρασκευή το πρωί. (*The Star*) (CNN) (Asia Straits Times) Αρχειοθετήθηκε 2015-06-05 στο Wayback Machine. (The Rakyat Post)
* Ο αριθμός των θυμάτων από την έκρηξη σε πρατήριο καυσίμων στην Άκκρα ξεπέρασε τους 200. (Zee News)

Πολιτική και εκλογές
* Στη Ρουμανία το Εθνικό Διευθυντήριο εναντίον της Διαφθοράς ανακοινώνει ότι ερευνά τον πρωθυπουργό Βίκτορ Πόντα για τις κατηγορίες ξεπλύματος βρόμικου χρήματος και διαφθοράς. Ο Πόντα απορρίπτει τις καταγγελίες και αρνείται να παραιτηθεί. (CNN)
* Πρόεδρος του Μαυρίκιου ορκίζεται η επιστήμονας Αμινά Γκουρίμπ-Φακίμ, που είναι και η πρώτη γυναίκα στο αξίωμα αυτό για τη νησιωτική χώρα. (swissinfo.ch)

## 6 Ιουνίου

Πόλεμος και επιθέσεις
* Επέμβαση στην Υεμένη με επικεφαλής τη Σαουδική Αραβία:
	+ Η Σαουδική Αραβία καταρρίπτει έναν πύραυλο Σκουντ που εκτοξεύτηκε από αντάρτες Χούτι στην Υεμένη, σύμφωνα με τα κρατικά ΜΜΕ.

(Reuters) Αρχειοθετήθηκε 2015-10-10 στο Wayback Machine.

* + Τουλάχιστον 4 στρατιώτες του σαουδαραβικού στρατού και δεκάδες ανταρτών σκοτώνονται σε συγκρούσεις κοντά στα σύνορα. (AFP μέσω France 24), (Al-Hazeera μέσω Yahoo! Maktoob)
* Πόλεμος στο Αφγανιστάν:
* Οι Ταλιμπάν εξαπολύουν μεγάλης κλίμακας επιχείρηση στην επαρχία Γιαμγκάν της Μπανταχσάν, με εκατοντάδες μαχητών να εμπλέκονται.

(AP)

* Πόλεμος στο Ντόνμπας:
	+ Ο Πρόεδρος της Ουκρανίας Πέτρο Ποροσένκο ισχυρίζεται ότι οι δυνάμεις του απέκρουσαν μια επίθεση στην πόλη Μαρίνκα και συνέλαβαν 12 αντάρτες, ανάμεσα στους οποίους και ένα ρώσο.(BBC)

Δυστυχήματα και καταστροφές
* Βύθιση του Dong Fang Zhi Xing
	+ Ο αριθμός των θυμάτων από τη βύθιση του Ντον Φαν Τσι Ζιν ανήλθε σε 396 και για 46 είναι ακόμα άγνωστη η τύχη τους. (CCTV μέσω Twitter)
* Έπειτα από τον χθεσινό σεισμό στο Σαμπάχ, 11 πτώματα ανασύρονται από το Όρος Κιναμπάλου και 8 άνθρωποι εξακολουθούν να αγνοούνται. (*Straits Times*) Αρχειοθετήθηκε 2015-06-07 στο Wayback Machine.

Διεθνείς σχέσεις
* Η Ινδία και το Μπανγκλαντές υπογράφουν ιστορική συμφωνία για τη διευθέτηση των συνοριακών τους διαφορών. (naftemporiki.gr)

Αθλητισμός
* Ποδόσφαιρο συλλόγων
	+ Η ιταλική Γιουβέντους και η ισπανική Μπαρτσελόνα αγωνίζονται στον τελικό του Τσάμπιονς Λιγκ για το 2015 στο Ολυμπιακό Στάδιο του Βερολίνου. (ESPN)
	+ Αρχίζει το Παγκόσμιο κύπελλο ποδοσφαίρου γυναικών της FIFA για το 2015 στον Καναδά με τη διοργανώτρια εθνική ομάδα να υποδέχεται την αντίστοιχη της Κίνας.(BBC)
* Στην αντισφαίριση, η Σερένα Γουίλιαμς κερδίζει τη Λουτσίε Σαφάροβα από την Τσεχία και κατακτά τον τίτλο του απλού των γυναικών στο Ρολάν Γκαρός. Είναι ο 20ός τίτλος γκραν σλαμ για τη Γουίλιαμς με νίκη 6-3, 6-7, 6-2. (*The Guardian*)

## 7 Ιουνίου

Διεθνείς σχέσεις
* Ανοίγει τις εργασίες της στη Γερμανία η 41η σύνοδος κορυφής των ηγετών της G7 με την ελληνική κρίση χρέους και την κρίση στην Ουκρανία να μονοπωλούν την ατζέντα. (Reuters μέσω CNBC)

Πολιτική και εκλογές
* Στις κάλπες για τις βουλευτικές εκλογές συρρέουν οι ψηφοφόροι στην Τουρκία. Σύμφωνα με τα πρώτα αποτελέσματα, το κυβερνών AKP χάνει την αυτοδυναμία του, ενώ το νέο Κόμμα της Δημοκρατίας των Λαών κερδίζει 10 έδρες στην Εθνοσυνέλευση. (in.gr)
* Σε δημοψήφισμα που διεξάγεται στο Λουξεμβούργο οι ψηφοφόροι απορρίπτουν την πρόταση να επεκταθούν τα εκλογικά δικαιώματα στους μετανάστες, οι οποίοι αποτελούν το 46% του πληθυσμού. (Telegraph)
* Οι ψηφοφόροι στο Μεξικό προσέρχονται στις κάλπες για τις βουλευτικές εκλογές, με αναφορές να κάνουν λόγο για περιστατικά βίας στις νότιες πολιτείες. (*USA Today*)

Τέχνες και πολιτισμός
* 69η τελετή απονομής των βραβείων Τόνι
	+ Απονέμονται τα βραβεία Τόνι για το έτος 2015 με το έργο *The Curious Incident of the Dog in the Night-Time* να αναδεικνύεται καλύτερο θεατρικό έργο και το μιούζικαλ *Fun Home* να κερδίζει στην κατηγορία καλύτερου μιούζικαλ. (AP), (*Variety*)

Αθλητισμός
* Ο Ελβετός Σταν Βάβρινκα νικά με 3-1 τον Σέρβο Νόβακ Τζόκοβιτς και κατακτά για πρώτη φορά στην καριέρα του το απλό του Ρολάν Γκαρός του τένις.(naftemporiki.gr) Αρχειοθετήθηκε 2015-06-10 στο Wayback Machine.
* Στη Φόρμουλα Ένα το γκραν πρι του Καναδά κερδίζει ο Λιούις Χάμιλτον στο Μόντρεαλ με Mercedes-Benz, με 2ο τον Νίκο Ρόσμπεργκ. (PA μέσω the*The Guardian*)

## 8 Ιουνίου

Πόλεμος και επιθέσεις
* Πόλεμος στο βορειοδυτικό Πακιστάν:
	+ Επτά στρατιώτες του στρατού του Πακιστάν και 19 μαχητές Ταλιμπάν σκοτώνονται σε ολονύκτιες συγκρούσεις στο Βόρειο Γουαζιριστάν κοντά στα σύνορα με το Αφγανιστάν. (Al-Jazeera)

Δυστυχήματα και καταστροφές
* Στο Περού σκοτώνονται 17 άτομα και αρκετά τραυματίζονται από βουτιά λεωφορείου σε χαράδρα, σε απόμακρη περιοχή των Άνδεων. (BBC)
* Σεισμός στο Σαμπάχ το 2015
	+ Ο αριθμός των ανθρώπων που βρέθηκαν νεκροί στο Όρος Κιναμπάλου αυξάνεται σε 16 με 2 ορειβάτες από τη Σινγκαπούρη να εξακολουθούν να αγνοούνται. (AP μέσω Yahoo! News)
	+ Η κυβέρνηση της Σινγκαπούρης κηρύσσει την 8η Ιουνίου ημέρα εθνικής μνήμης με τις σημαίες να κυματίζουν μεσίστιες ως ένδειξη σεβασμού για τα 8 θύματα του σεισμού, ανάμεσα στα οποία είναι και 6 μαθητές με το δάσκαλό τους. (Straits Times) Αρχειοθετήθηκε 2015-06-11 στο Wayback Machine. (Today)

Πολιτική και εκλογές
* Στις γενικές εκλογές που διενεργούνται στις Βρετανικές Παρθένες Νήσους το κυβερνών Εθνικό Δημοκρατικό Κόμμα κερδίζει σαρωτική νίκη. (BVI Platinum) Αρχειοθετήθηκε 2015-06-11 στο Wayback Machine.

## 9 Ιουνίου

Δυστυχήματα
* Από έκρηξη σε χώρο αποθήκευσης καυσίμων του στρατού κοντά στο Κίεβο σκοτώνονται πολλοί πυροσβέστες και άλλοι αγνοούνται.

(Reuters UK) Αρχειοθετήθηκε 2015-06-17 at Archive.is (AFP μέσω *Sydney Morning Herald*)

Πολιτική και εκλογές
* Παραιτείται η κυβέρνηση της Τουρκίας με επικεφαλής τον πρωθυπουργό Αχμέτ Νταβούτογλου, που παραμένει στη θέση του μέχρι να αντικατασταθεί έπειτα από τις πρόσφατες γενικές εκλογές. (AFP μέσω France 24)

Αθλητισμός
* Παγκόσμιο Κύπελλο Ποδοσφαίρου Γυναικών της ΦΙΦΑ:
	+ Δύο παίκτριες από τη Βραζιλία πετυχαίνουν ιστορικά ρεκόρ στη νίκη της ομάδας τους με 2-0 επί της Νότιας Κορέας στο Μόντρεαλ. Η Μάρτα σημειώνει το 15ο τέρμα της σε αγώνα Παγκοσμίου Κυπέλλου Γυναικών και η ηλικίας 37 ετών Φορμίγκα γίνεται η μεγαλύτερη σε ηλικία ποδοσφαιρίστρια που σκοράρει σε παγκόσμιο κύπελλο γυναικών. (ESPN)

## 10 Ιουνίου

Πόλεμος και επιθέσεις
* Σε βομβιστική επίθεση αυτοκτονίας κοντά στο ναό του Καρνάκ στην αρχαία αιγυπτιακή πόλη του Λούξορ σκοτώνεται ο βομβιστής και έπειτα δύο συνεργάτες του από πυρά των δυνάμεων ασφαλείας. Είναι η πρώτη επίθεση στον τόπο αυτό από το 1997. (skai.gr) Αρχειοθετήθηκε 2015-08-05 στο Wayback Machine.
* Στην Υεμένη σκοτώνονται τουλάχιστον 43 άτομα στη διάρκεια συγκρούσεων. (Reuters) Αρχειοθετήθηκε 2015-06-17 at Archive.is

Καταστροφές
* Εκρήγνυται ξανά το ηφαίστειο Σιναμπούνγκ στην Ινδονησία, ξερνώντας αέρια και έχοντας ως αποτέλεσμα την εκκένωση των γύρω περιοχών.(AFP και AP μέσω *Economic Times*)

Αθλητισμός
* Η εκστρατεία για το Παγκόσμιο Κύπελλο Ποδοσφαίρου 2026 αναβάλλεται εξαιτίας του σκανδάλου διαφθοράς στους κόλπους της FIFA και της επικείμενης παραίτησης του Σεπ Μπλάτερ. (Reuters μέσω ABC Australia)

## 11 Ιουνίου

Πόλεμος και επιθέσεις
* Η αδελφή οργάνωση της Αλ Κάιντα, το Μέτωπο Αλ-Νάσρα, εκτελεί με σφαίρες 20 Δρούζους κατοίκους χωριών στην κυβερνητική επαρχία Ιντλίμπ, με τις περιγραφές να κάνουν λόγο για "σφαγή". (*The Telegraph*)

Τέχνες και πολιτισμός
* Η Ισπανία τιμά τον συγγραφέα του "Δον Κιχώτη" Μιγκέλ ντε Θερβάντες με επίσημη ταφή σχεδόν 400 χρόνια μετά το θάνατό του το 1616. (AP) Αρχειοθετήθηκε 2015-06-13 στο Wayback Machine.
* Επαναλειτουργεί η ελληνική κρατική ραδιοφωνία και τηλεόραση, η ΕΡΤ, δύο χρόνια μετά το κλείσιμό της από την προηγούμενη κυβέρνηση. (protothema.gr)

Νόμος και έγκλημα
* Ο πρώην επικεφαλής της εσωτερικής ασφάλειας της Κίνα Ζου Γιονκάν καταδικάζεται σε ισόβια κάθειρξη για δωροδοκία, διαρροή κρατικών εγγράφων και κατάχρηση εξουσίας. (ABC News Australia)

## 12 Ιουνίου

Πόλεμος και επιθέσεις
* Μαχητές της Μπόκο Χαράμ πραγματοποιούν επιδρομή σε 5 διαφορετικά χωριά γύρω από το Μαϊντουγκουρί της Νιγηρίας σκοτώνοντας 37 ανθρώπους. (Reuters) Αρχειοθετήθηκε 2015-06-19 στο Wayback Machine.
* Στην Υεμένη ο συνασπισμός του οποίου ηγείται η Σαουδική Αραβία βομβαρδίζει την πόλη Σαναά σκοτώνοντας 5 άτομα. (AFP μέσω *Daily Mail*)

Καταστροφές
* Οι σφοδρές βροχοπτώσεις δυσχεραίνουν τις προσπάθειες για την ανεύρεση αγνοουμένων από τις κατολισθήσεις στην επαρχία Ταπλεγιούνγκ στο Νεπάλ, που είχαν ως αποτέλεσμα το θάνατο τουλάχιστον 24 ατόμων σε 6 χωριά. (AP μέσω *US News and World Report*)]

Νόμος και έγκλημα
* Ο πρώην επικεφαλής του Διεθνούς Νομισματικού Ταμείου Ντομινίκ Στρος-Καν αθωώνεται από τις κατηγορίες για μαστροπεία. (*The Guardian*)

Πολιτική και εκλογές
* Στη Μολδαβία ο Κίριλ Γκαμπουρίσι παραιτείται από πρωθυπουργός έπειτα από τη διαρροή φημών για τη γνησιότητα του πτυχίου του. (AP μέσω *Washngton Post*) Αρχειοθετήθηκε 2015-06-23 στο Wayback Machine.

Αθλητισμός
* Ο 16χρονος Χασίμ Μαστούρ, γίνεται ποδοσφαιριστής που εκπροσωπεί την εθνική ομάδα του Μαρόκου των αντρών. (RFI Afrique)

## 13 Ιουνίου

Πόλεμος και επιθέσεις
* Πόλεμος στο Αφγανιστάν:
	+ Οι Ταλιμπάν σκοτώνουν 20 αστυνομικούς σε επίθεση στη Χελμάντ του Αφγανιστάν. (WTVM)

Δυστυχήματα
* Τουλάχιστον 22 Ινδουιστές προσκυνητές πέθαναν έπειτα από την πτώση του μικρού φορτηγού στο οποίο επέβαιναν μέσα σε υδατοδεξαμενή στην πόλη Νταβελεσουαράμ της πολιτείας Άντρα Πραντές στη νότια Ινδία. (AAP μέσω News Limited)

Διεθνείς σχέσεις
* Η Αίγυπτος ανοίγει προσωρινά τα σύνορά της με τη Λωρίδα της Γάζας για πρώτη φορά έπειτα από μήνες. (AP via *Daily Star*) Αρχειοθετήθηκε 2021-02-28 στο Wayback Machine.

Πολιτική και εκλογές
* Χιλιάδες διαδηλωτών ζητούν την παραίτηση του πρωθυπουργού Νίκολα Γκρουέβσκι στα Σκόπια. (AFP μέσω Yahoo! News)

## 14 Ιουνίου

Πόλεμος και επιθέσεις
* Πόλεμος στο Αφγανιστάν
	+ Σε αεροπορικό βομβαρδισμό του ΝΑΤΟ σκοτώνονται 15 μαχητές Ταλιμπάν, ανάμεσα στους οποίους και ο σκιώδης κυβερνήτης της επαρχίας Κουνάρ. (IANS μέσω *Business Standard*)

Καταστροφές και δυστυχήματα
* Από πλημμύρες στη γεωργιανή πρωτεύουσα Τιφλίδα καταστρέφονται πολλά καταλύματα ζώων σε έναν ζωολογικό κήπο και απελευθερώνονται πολλά ζώα που μπορεί να καταστούν επικίνδυνα για τον άνθρωπο. Τρεις φύλακες του ζωολογικού κήπου και 6 άλλα άτομα πέθαναν. (AP), (*USA Today*), (Reuters, DPA μέσω*WA Today*)

Πολιτική και εκλογές
* Χιλιάδες ατόμων πραγματοποιούν πορεία στο Χονγκ Κονγκ απαιτώντας να αρνηθεί το Νομοθετικό Συμβούλιο μια υποστηριζόμενη από την Κίνα πρόταση για το διορισμό υποψηφίων στο αξίωμα του ανωτάτου διοικητή (Chief Executive) μέσω του διορισμού μιας επιτροπής.(Bloomberg)

Επιστήμη
* Το διαστημικό σκάφος *Philae* της Ευρωπαϊκής Διαστημικής Υπηρεσίας ενεργοποιείται ξανά έπειτα από 6 μήνες σε ακινησία καθώς ο κομήτης 67P/Τσουριούμοφ–Γερασιμένκο προσεγγίζει προς τον ήλιο. (BBC)

Αθλητισμός
* Στον μηχανοκίνητο αθλητισμό, η ομάδα της Πόρσε 19 των Ερλ Μπάμπερ, Νικ Τάντι και Νίκο Χάλκενμπεργκ κερδίζει το ράλι 24 ωρών στην πόλη Λε Μαν. (Fox Sports)

## 15 Ιουνίου

Πόλεμος και επιθέσεις
* Τουλάχιστον 23 άτομα σκοτώνονται και περισσότερα από 100 τραυματίζονται σε ύποπτες βομβιστικές επιθέσεις αυτοκτονίας από την Μπόκο Χαράμ με στόχο το αρχηγείο της αστυνομίας και σε κέντρα εκπαίδευσης στην Ντζαμένα του Τσαντ.(New York Times)

Οικονομία
* Ελληνική κρίση χρέους 2010-σήμερα
	+ Η Ελλάδα και οι δανειστές σκληραίνουν τη στάση τους, μετά την κατάρρευση των συνομιλιών με σκοπό την αποφυγή της χρεοκοπίας. (Reuters) Αρχειοθετήθηκε 2015-06-22 στο Wayback Machine.
* Η Κεντρική Τράπεζα της Ρωσίας μειώνει τα βασικά της επιτόκια στο 11,5%. (Reuters) Αρχειοθετήθηκε 2015-06-23 at Archive.is

Νόμος και έγκλημα
* Το Ανώτατο Δικαστήριο της Πρετόρια αποφαίνεται ότι ο Πρόεδρος του Σουδάν Ομάρ αλ Μπεσίρ μπορεί να συλληφθεί στη Νότια Αφρική. Επίκειται η επίσημη σύλληψη του Σουδανού προέδρου από το Διεθνές Ποινικό Δικαστήριο. Η νοτιοαφρικανική κυβέρνηση ανακοινώνει ότι ο Μπεσίρ ήδη έχει αποχωρήσει. Είναι καταζητούμενος για τον πόλεμο στο Νταρφούρ. (News24)

Πολιτική και εκλογές
* + Αμερικανικές προεδρικές εκλογές 2016
	+ Ο πρώην κυβερνήτης της Φλόριντα Τζεμπ Μπους, ανακοινώνει ότι θα είναι υποψήφιος για να πάρει το χρίσμα από το Ρεπουμπλικανικό Κόμμα. (CNN)

Αθλητισμός
* Στο χόκεϊ επί πάγου, οι Chicago Blackhawks επικρατούν των Tampa Bay Lightning με 2–0 στο 6ο παιχνίδι των τελικών του Κυπέλλου Στάνλεϊ κερδίζοντας το κύπελλο με 4 νίκες έναντι 2. Πρόκειται για την τρίτη νίκη των Blackhawks έπειτα από 6 έτη. (*The Guardian*)

## 16 Ιουνίου

Πόλεμος και επιθέσεις
* + Η οργάνωση Αλ Κάιντα στην αραβική χερσόνησο ανακοινώνει ότι ο επικεφαλής της Νασέρ αλ Γουχάισι σκοτώθηκε σε επίθεση των ΗΠΑ την περασμένη Παρασκευή. (BBC)

Οικονομία
* Επιβεβαιώνεται η παραίτηση του Ρούπερτ Μέρντοχ από διευθύνοντος συμβούλου της εταιρείας 21st Century Fox και θα τον διαδεχθεί ο γιος του Τζέιμς την 1η Ιουλίου 2015. (USA Today)

Δυστυχήματα και καταστροφές
* Από σύγκρουση ενός τρένου με φορτηγό στην κεντρική Τυνησία σκοτώνονται τουλάχιστον 12 άνθρωποι και άλλοι 70 τραυματίζονται. (Al-Jazeera)
* Από κατάρρευση μπαλκονιού επί του πανεπιστημιακού χώρου στο Μπέρκλεϊ της Καλιφόρνια, σκοτώνονται 6 άτομα και τραυματίζονται άλλα 8. (NBC News), (AP)

Νόμος και έγκλημα
* Αιγυπτιακό δικαστήριο καταδικάζει σε ισόβια κάθειρξη τον πρώην πρόεδρο Μοχάμεντ Μόρσι για συνωμοσία με ξένες ομάδες και επικυρώνει την προηγούμενη καταδίκη του σε θάνατο που εκδόθηκε για απόδραση. Ο ηγέτης της οργάνωσης Αδερφοί Μουοουλμάνοι και δύο ακόμα άτομα επίσης καταδικάζονται σε θάνατο. (Al-Jazeera), (AP μέσω Breaking News)

Πολιτική και εκλογές
* Ο μεγιστάνας και παρουσιαστής της τηλεόρασης Ντόναλντ Τραμπ ανακοινώνει ότι θα διεκδικήσει το χρίσμα του Ρεπουμπλικανικού Κόμματος για τις προεδρικές εκλογές του 2016 στις ΗΠΑ.(Bloomberg)

Αθλητισμός
* Τελικοί του NBA 2015
	+ Στην καλαθοσφαίριση, οι Γκόλντεν Στέιτ Γουόριορς επικρατούν των Κλίβελαντ Καβαλίερς με 105-97 στον 6ο αγώνα εξασφαλίζοντας τον πρώτο τους τίτλο από το 1975. Πολυτιμότερος παίκτης ανακηρύσσεται ο Αντρέ Ιγκουόνταλα. (Fox Sports), (AL.com)

## 17 Ιουνίου

Καταστροφές
* Η Βόρεια Κορέα προωθεί εκστρατεία για την καταπολέμηση της λειψυδρίας, η οποία σύμφωνα με τα Ηνωμένα Έθνη είναι η χειρότερη εδώ και 100 χρόνια. (Reuters) Αρχειοθετήθηκε 2015-06-22 στο Wayback Machine.

Διεθνείς σχέσεις
* Η Κίνα και η Αυστραλία υπογράφουν στην Καμπέρα συμφωνία για ελεύθερο εμπόριο. (CCTV μέσω Twitter), (AP)

Νόμος και έγκλημα
* Εννέα άτομα σκοτώνονται από πυρά ενόπλου σε ναό Μεθοδιστών στο Τσάρλεστον στην πολιτεία Νότια Καρολίνα των ΗΠΑ. (CNN),(*Post and Courier*) Αρχειοθετήθηκε 2016-07-28 στο Wayback Machine., (ABC News America)

Πολιτική και εκλογές
* Η Εθνική Δίαιτα της Ιαπωνίας ψηφίζει υπέρ της μείωσης του ορίου ηλικίας για να χορηγηθεί δικαίωμα ψήφου από τα 20 στα 18 έτη.

(Mainichi)

## 18 Ιουνίου

Πόλεμος και επιθέσεις
* Επίθεση στη Δυτική Αφρική
	+ Η Πολεμική Αεροπορία του Τσαντ εξαπολύει αεροπορικές επιθέσεις εναντίον βάσεων της Μπόκο Χαράμ στη Νιγηρία σε αντίποινα για τη διπλή βομβιστική επίθεση στην πρωτεύουσα του Τσαντ που έγινε 3 ημέρες πριν.(Al Jazeera)
	+ Η κατά λάθος ενεργοποίηση εκρηκτικού μηχανισμού έχει ως αποτέλεσμα να σκοτωθούν 13 άτομα που βοηθούσαν το στρατό να πολεμήσει την Μπόκο Χαράμ και άλλα 53 να τραυματιστούν κοντά στην πόλη Μονγκούνο στη βορειοανατολική Νιγηρία.(AP μέσω News24)
	+ Τουλάχιστον 38 άτομα σκοτώνονται σε ύποπτη επίθεση της Μπόκο Χαράμ που σημειώνεται σε 2 χωριά του Νίγηρα.

(BBC)

Νόμος και έγκλημα
* Συλλαμβάνεται ο ύποπτος για τη χθεσινή επίθεση σε ναό στο Τσάρλεστον των ΗΠΑ, Ντίλαν Ρουφ, με απολογισμό 9 νεκρούς, ανάμεσα στους οποίους και ένας γερουσιαστής της πολιτείας Νότιας Καρολίνας.(ABC News) (ITV News)

Πολιτική και εκλογές
* Το Νομοθετικό Συμβούλιο του Χονγκ Κονγκ απορρίπτει την εκλογική μεταρρύθμιση που υποστήριξε η κεντρική κυβέρνηση της Κίνας και πυροδότησε το κίνημα Occupy Central με Αγάπη και Ειρήνη. (*Wall Street Journal*)
* Γενικές εκλογές στη Δανία 2015:
	+ Στις κάλπες για τις βουλευτικές εκλογές προσέρχονται οι πολίτες στη Δανία. (902.gr)

## 19 Ιουνίου

Οικονομία
* Η Ευρωπαϊκή Κεντρική Τράπεζα αύξησε κατά 1,1 δισεκατομμύριο ευρώ το πλαφόν για τη χρηματοδότηση των ελληνικών τραπεζών, στα 84,1 δισεκατομμύρια ευρώ. Οι Έλληνες πολίτες έχουν αποσύρει καταθέσεις ύψους 3 δισ. ευρώ μόνο τον περασμένο μήνα. (Reuters) Αρχειοθετήθηκε 2015-06-21 στο Wayback Machine. (Ημερησία)

Πολιτική και εκλογές
* Η κεντροδεξιά συμμαχία της αντιπολίτευσης *Φιλελεύθερο Κόμμα* είναι η νικήτρια των χθεσινών βουλευτικών εκλογών, έστω κι αν οι Σοσιαλδημοκράτες παραμένουν το μεγαλύτερο κόμμα στη Δανία. Το αντιμεταναστευτικό Δανικό Λαϊκό Κόμμα γίνεται το δεύτερο στη Βουλή. (BBC) (U.S. News & World Report)
* Η Χαβάη γίνεται η πρώτη πολιτεία των ΗΠΑ που αυξάνει το όριο ηλικίας για να επιτρέπεται το κάπνισμα από τα 18 στα 21 έτη, αρχομένης από την 1η Ιανουαρίου 2016. Επίσης, για τους ηλικία κάτω των 21 ετών απαγορεύεται και η αγορά, πώληση, διάθεση ηλεκτρονικών τσιγάρων. (Reuters) Αρχειοθετήθηκε 2015-11-22 στο Wayback Machine.

## 20 Ιουνίου

Νόμος και έγκλημα
* Στη Σλοβακία, χιλιάδες διαδηλωτών πραγματοποιούν πορεία εναντίον των σχεδίων από την Ευρωπαϊκή Ένωση για να φιλοξενήσει αιτούντες ασύλου και δεκάδες ατόμων συλλαμβάνονται έπειτα από επιθέσεις εναντίον του κοινού σε αγώνα στην Μπρατισλάβα. (New York Times), (RT)
* Τρία άτομα σκοτώνονται και δεκάδες άλλων τραυματίζονται όταν ένας οδηγός πέφτει με το όχημά του πάνω σε πλήθος ατόμων στην πόλη Γκρατς της Αυστρίας. (AP μέσω News24)

Πολιτική
* Κίνημα κατά της λιτότητας
	+ Δεκάδες χιλιάδες διαδηλωτών διαμαρτύρονται εναντίον των μέτρων λιτότητας έξω από το Κοινοβούλιο του Ηνωμένου Βασίλειου.(Reuters UK) Αρχειοθετήθηκε 2015-06-22 στο Wayback Machine.

Αθλητισμός
* Στο ποδόσφαιρο συλλόγων, το Παγκόσμιο Κύπελλο ποδοσφαίρου U20 για το 2015 ολοκληρώνεται στο Όκλαντ της Νέας Ζηλανδίας με τη Σερβία να κατακτά τον τίτλο, με νίκη επί της Βραζιλίας, με 2–1, στον τελικό. (AP μέσω ESPN)

## 21 Ιουνίου

Καταστροφές και δυστυχήματα
* Στη Βομβάη της Ινδίας 94 άτομα πεθαίνουν από δηλητηρίαση και άλλα 45 νοσηλεύονται, έπειτα από την κατάποση τοπικού αυτοσχέδιου ποτού με αλκοόλ. (Reuters μέσω News24)

Νόμος και έγκλημα
* Στο Ντιτρόιτ του Μίσιγκαν πεθαίνει 1 άτομο και άλλα 9 τραυματίζονται από πυροβολισμούς σε γήπεδο καλαθοσφαίρισης στη διάρκεια γιορτής. (tanea.gr) (ABC News)

Πολιτική
* Ο πρωθυπουργός της Ελλάδας Αλέξης Τσίπρας παρουσιάζει μια νέα πρόταση προς τους Ευρωπαίους εταίρους, που περιλαμβάνει 3 συντελεστές ΦΠΑ. (ITV News)

Αθλητισμός
* Στο γκολφ, ο Αμερικανός Τζόρνταν Σπιθ κερδίζει τον δεύτερο σημαντικό τίτλο του πρωταθλήματος της χρονιάς, κατακτώντας το Αμερικανικό Όπεν και γίνεται ο πρώτος γκολφέρ από την εποχή του Τζιν Σαράζεν που κατακτά δύο σημαντικούς τίτλους προτού συμπληρώσει τα 22 του χρόνια. (*The Guardian*)

## 22 Ιουνίου

Πόλεμος και επιθέσεις
* Στο Αφγανιστάν οι Ταλιμπάν επιτίθενται στο κτήριο της Εθνοσυνέλευσης την ώρα της συνεδρίασης, με απολογισμό τουλάχιστον 19 τραυματίες. (skai.gr) Αρχειοθετήθηκε 2015-08-07 στο Wayback Machine.
* Σκοτώνονται 4 άτομα στο Μπουρούντι σε επιθέσεις με χειροβομβίδες και άλλα 30 τραυματίζονται. (BBC)

Καταστροφές
* Περισσότερα από 200 άτομα πεθαίνουν από ηλίαση, καθώς θερμοκρασίες ρεκόρ (κύμα καύσωνα) σημειώνονται στο Καράτσι του Πακιστάν στη διάρκεια του Σαββατοκύριακου. (DAWN),

## 23 Ιουνίου

Πόλεμος και επιθέσεις
* Το Ισλαμικό Κράτος του Ιράκ και της Συρίας ισχυρίζεται ότι ξεκίνησε να καταστρέφει την αρχαία Παλμύρα.

(euronews)

Οικονομία
* Ο αντιπρόεδρος της Βουλής των Ελλήνων, Αλέξης Μητρόπουλος, προειδοποιεί ότι η Βουλή μπορεί να καταψηφίσει τις παραχωρήσεις που έχει κάνει η κυβέρνηση προς τους δανειστές της χώρας.(Reuters) Αρχειοθετήθηκε 2015-06-23 στο Wayback Machine.

Υγεία
* Στο Νότιο Σουδάν σε επιδημία χολέρας πέθαναν 18 άτομα και άλλα 171 μολύνθηκαν. (Al-Jazeera), (REUTERS)

Διεθνείς σχέσεις
* Η Ουγγαρία σταματά να εφαρμόζει μονομερώς τους κανόνες για τους αιτούντες ασύλου στην Ευρωπαϊκή Ένωση που απαιτεί να στείλουν πίσω τα άτομα που πρωτοεισήλθαν στην Ουγγαρία και στη συνέχεια να ταξιδεύουν σε άλλες χώρες.(Reuters) Αρχειοθετήθηκε 2015-06-25 at Archive.is

Νόμος και έγκλημα
* Επίθεση σε ναό του Τσάρλεστον
	+ Η Amazon.com ανακοινώνει ότι αφαιρεί τη σημαία της συνομοσπονδίας από τα προϊόντα της έπειτα από την επίθεση σε ναό στο Τσάρλεστον. (Time)

## 24 Ιουνίου

Πόλεμος και επιθέσεις
* Μπόκο Χαράμ
	+ Περισσότερα από 42 άτομα σκοτώνονται από πυρά υπόπτων μελών της Μπόκο Χαράμ σε 2 επιθέσεις που σημειώνονται σε χωριά της πολιτείας Μπόρνο της Νιγηρίας. (AFP μέσω Dawn)
* Σε επίθεση από Ουιγούρους με στόχο αστυνομική βάση στο Κασγκάρ της Ζινιάν σκοτώνονται τουλάχιστον 18 άτομα, όπως μεταδίδει το Radio Free Asia. (BBC)

Οικονομία
* Διακόπτεται το Eurogroup έπειτα από συνομιλίες που διαρκούν λιγότερο από μία ώρα. Οι συμμετέχοντες προσδοκούν μια συμφωνία ανάμεσα στην Ελλάδα και στους θεσμούς κατά την αυριανή ημέρα, οπότε θα επαναληφθούν οι συνομιλίες.(in.gr)

Διεθνείς σχέσεις
* Η Γερουσία των Ηνωμένων Πολιτειών εγκρίνει την πρόταση να δοθεί η εξουσία στον Αμερικανό Πρόεδρο Μπαράκ Ομπάμα να ολοκληρώσει τις εμπορικές διαπραγματεύσεις με 11 χώρες στην περιοχή Ασίας - Ειρηνικού, με γρήγορες διαδικασίες. (CNBC)

Νόμος και έγκλημα
* Ολλανδικό δικαστήριο διατάζει την Ολλανδία να μειώσει τις εκπομπές διοξειδίου του άνθρακα κατά τουλάχιστον 25% ως το έτος 2020. (BBC)
* Βομβιστική επίθεση στο Μαραθώνιο της Βοστώνης
	+ Ο Τζοχάρ Τσαρνάεφ καταδικάζεται επίσημα σε θάνατο από ομοσπονδιακό δικαστήριο. Παραδέχεται την ενοχή του και ζητά συγνώμη από τα θύματά του.(CNN)

Πολιτική και εκλογές
* Αμερικανικές προεδρικές εκλογές 2016
	+ Ο Κυβερνήτης της Λουιζιάνα Μπόμπι Τζίνταλ ανακοινώνει την πρόθεσή του να διεκδικήσει το χρίσμα του Ρεπουμπλικανικού Κόμματος για τις προσεχείς προεδρικές εκλογές των ΗΠΑ, το 2016.(*New York Times*)

## 25 Ιουνίου

Πόλεμος και επιθέσεις
* Εμφύλιος πόλεμος στη Συρία
	+ Οι δυνάμεις του Ισλαμικού Κράτους του Ιράκ και της Συρίας μπαίνουν ξανά στην κουρδική πόλη Κομπάνι, έπειτα από την επιτυχημένη αντεπίθεσή τους εναντίον των Κούρδων. (BBC)

Καταστροφές
* Καθώς κατεβαίνει η θερμοκρασία, οι νεκροί από το κύμα καύσωνα που έπληξε το Πακιστάν ξεπέρασαν τους 1000. (CNN)

Νόμος και έγκλημα
* Δικαστήριο στη Βοσνία και Ερζεγοβίνη εκδίδει ιστορική απόφαση, με βάση την οποία θα καταβληθεί αποζημίωση στο πρώτο θύμα βιασμού κατά τη διάρκεια του πολέμου και καταδικάζονται σε ποινή φυλάκισης δύο σερβοβόσνιοι στρατιώτες-βιαστές. (in.gr)

Πολιτική και εκλογές
* Ένας από τους αντιπροέδρους του Μπουρούντι, ο Ζερβέ Ρουφικιρί, αυτομολεί στο Βέλγιο, καταγγέλλοντας ότι τον απείλησαν επειδή ήταν αντίθετος στη διεκδίκηση και τρίτης θητείας από τον πρόεδρο Πιέρ Νκουρουνζίζα. (naftemporiki.gr) Αρχειοθετήθηκε 2015-10-17 στο Wayback Machine.
* Το Ανώτατο Δικαστήριο των Ηνωμένων Πολιτειών επικυρώνει τα σημαντικά στοιχεία του Διατάγματος για την Προστασία των Ασθενών και την Πρόνοια (Obamacare) με ψήφους 6-3. (CNBC)

## 26 Ιουνίου

Πόλεμος και επιθέσεις
* Σωρεία βομβιστικών επιθέσεων ανά τον κόσμο
	+ Στη Σομαλία σε επίθεση της Αλ Σεμπάμπ με στόχο στρατιωτική βάση της Αφρικανικής Ένωσης σκοτώνονται περισσότεροι από 70 στρατιώτες της Αφρικανικής Ένωσης στην επαρχία Λίγκο. (Reuters) Αρχειοθετήθηκε 2015-06-26 at Archive.is (VOA News)
	+ Στη Λιόν της Γαλλίας αποκεφαλίζεται ένας άντρας και 2 άλλοι τραυματίζονται σε επίθεση ενόπλου που κράδαινε σημαία του Ισλαμικού Κράτους στο Σαν Κεντέν Φαβαλιέ. Η επίθεση σημειώθηκε σε εργοστάσιο. (The Local)
	+ Στο Κουβέιτ σε βομβιστική επίθεση καμικάζι με στόχο σιιτικό τέμενος σκοτώνονται τουλάχιστον 27 άνθρωποι και άλλοι 227 τραυματίζονται. Για την επίθεση την ευθύνη αναλαμβάνει το Ισλαμικό Κράτος.(Al Jazeera), (Reuters) Αρχειοθετήθηκε 2015-09-24 στο Wayback Machine.
	+ Στην Τυνησία, δύο ξενοδοχεία στην πόλη Σους γίνονται στόχοι επίθεσης από άγνωστο αριθμό ενόπλων. Τουλάχιστον 37 άτομα σκοτώνονται και άλλα 36 τραυματίζονται. (Sky News), (BBC), (*USA Today*)
	+ Στη Συρία, το Ισλαμικό Κράτος σκοτώνει 146 πολίτες στην πόλη Κομπάνι, στη δεύτερη μεγαλύτερη σφαγή από τότε που ξεκίνησαν οι εμφύλιες συγκρούσεις στα ανατολικά της χώρας. (IBT), (VOA NEWS)

Οικονομία
* Ο πρωθυπουργός Αλέξης Τσίπρας ανακοινώνει την επικείμενη διεξαγωγή δημοψηφίσματος στην Ελλάδα στις 5 Ιουλίου με ερώτημα την αποδοχή ή την απόρριψη της πρότασης των θεσμών. (naftemporiki.gr) Αρχειοθετήθηκε 2015-06-28 στο Wayback Machine.

Νόμος και έγκλημα
* Το Ανώτατο Δικαστήριο των ΗΠΑ κρίνει αντισυνταγματικές τις πρόσφατες απαγορεύσεις στην τέλεση γάμων μεταξύ ομοφύλων και με πλειοψηφία 5-4 νομιμοποιεί τους γάμους τους σε όλη την αμερικανική επικράτεια. (CNN)

## 27 Ιουνίου

Πόλεμος και επιθέσεις
* Σε επιθέσεις υπόπτων ισλαμιστών στην πόλη Ναρά του Μάλι σκοτώνονται 3 στρατιώτες και 8 από τους δράστες. (Voice of America) (Reuters via News24)
* Στο Κουβέιτ κηρύσσεται εθνικό πένθος για τα θύματα της χθεσινής επίθεσης. (AFP μέσω *Melbourne Age*)
* Η Τυνησία ανακοινώνει ότι σχεδιάζει το κλείσιμο 80 μουσουλμανικών τεμενών μία ημέρα μετά τις επιθέσεις, που είχαν ως απολογισμό 39 νεκρούς.(BBC)

Πολιτική
* Στην Τόνγκα αρχίζουν οι εκδηλώσεις διάρκειας 11 ημερών για τη στέψη του Βασιλιά Τουπόου ΣΤ΄ (ABC Australia)

Οικονομία
* Ελληνική κρίση χρέους
	+ Οι υπουργοί Οικονομικών της Ευρωζώνης απορρίπτουν την αίτηση της Ελλάδας για παράταση των συνομιλιών για το χρέος πέρα από την προθεσμία της 30ης Ιουνίου.(*New York Times*)

## 28 Ιουνίου

Πόλεμος και επιθέσεις
* + Τουλάχιστον 24 εξτρεμιστές σκοτώνονται στη διάρκεια αεροπορικών επιθέσεων από την πολεμική αεροπορία του Πακιστάν σε θέσεις τους κοντά στο Βόρειο Ουαζιριστάν. (IANS μέσω *the Hindu*)

Οικονομία
* Ελληνική κρίση χρέους
	+ Η Βουλή των Ελλήνων υπερψηφίζει με 178 ψήφους υπέρ και 120 κατά την πρόταση της κυβέρνησης να διενεργηθεί δημοψήφισμα στις 5 Ιουλίου, προκειμένου να γίνει δεκτή ή να απορριφθεί η πρόταση των θεσμών για το οικονομικό πρόγραμμα της χώρας.(in.gr)
	+ Μεταδίδεται από το BBC ότι η Ευρωπαϊκή Κεντρική Τράπεζα θα σταματήσει τον έκτακτο δανεισμό προς τις ελληνικές τράπεζες, γεγονός που αναμένεται να επιδεινώσει τη λειτουργία τους. (BBC), (BBC)
	+ Η Ελλάδα ανακοινώνει το κλείσιμο των τραπεζών ως τις 6 Ιουλίου και επιβάλλεται όριο ανάληψης στα μετρητά από ΑΤΜ τα 60 ευρώ την ημέρα. Κλείνει και το Χρηματιστήριο Αξιών Αθηνών. (Reuters) Αρχειοθετήθηκε 2015-06-28 στο Wayback Machine., (CNBC)

Υγεία
* Στη Νότια Κορέα ο αριθμός των νεκρών από το αναπνευστικό σύνδρομο MERS ανέρχεται στους 32, με τα κρούσματα να σταθεροποιούνται στα 182. (Yonhap)
* Πεθαίνει από διφθερίτιδα στην Ισπανία ένα αγόρι 6 ετών, του οποίου οι γονείς αρνούνταν να το εμβολιάσουν. Πρόκειται για το πρώτο κρούσμα της εν λόγω νόσου στην ιβηρική χώρα από το 1987. (AFP μέσω MENA-FN)(Fox News Latino)

Πολιτική και εκλογές
* Στη Δανία, σχηματίζεται κυβέρνηση μειοψηφίας με πρωθυπουργό τον Λαρς Λόκε Ράσμουσεν. (naftemporiki.gr)

## 29 Ιουνίου

Πόλεμος και επιθέσεις
* Από έκρηξη στην πρωτεύουσα του Τσαντ, Ντζαμένα, σκοτώνονται 5 αξιωματικοί και 6 εξτρεμιστές. (BBC)
* Τουρκική ανάμειξη στον Εμφύλιο Πόλεμο στη Συρία:
	+ Ο τουρκικός στρατός, σύμφωνα με αναφορές, προετοιμάζεται για μια επικείμενη εισβολή στη βόρεια Συρία, έπειτα από σύσκεψη του Συμβουλίου Εθνικής Ασφαλείας. Ο σκοπός της είναι να δημιουργήσει μια ουδέτερη ζώνη για τους πρόσφυγες και να αναγκάσει τους μαχητές του Ισλαμικού Κράτους να φύγουν από εκεί. Παραστρατιωτικές οργανώσεις Κούρδων δήλωσαν ότι θα αντιταχθούν σε οποιαδήποτε τουρκική επέμβαση. (Telegraph)

Πολιτική και εκλογές
* Βουλευτικές εκλογές στο Μπουρούντι 2015
	+ Στις κάλπες για τις βουλευτικές εκλογές προσέρχονται οι πολίτες στο Μπουρούντι, με πολλά εκλογικά τμήματα να γίνονται στόχος επιθέσεων στη διάρκεια της νύχτας. (Al-Jazeera)

## 30 Ιουνίου

Οικονομία
* Ελληνική κρίση χρέους:
	+ Το πρόγραμμα χρηματοδοτικής βοήθειας για την ελληνική οικονομία από την ΕΕ λήγει σήμερα και η Ελλάδα γίνεται η πρώτη ανεπτυγμένη χώρα που δεν αποπληρώνει το χρέος της (1,6 δις ευρώ έπρεπε να είχαν πληρωθεί ως τις 30 Ιουνίου) στο ΔΝΤ.(AP), (AFP μέσω *The Australian*)
	+ Το ΔΝΤ επιβεβαιώνει ότι η Ελλάδα δεν πλήρωσε τη δόση της στο ταμείο. (naftemporiki.gr)

Δυστυχήματα
* Από την πτώση στρατιωτικού αεροπλάνου τύπου Hercules C-130 με 113 επιβαίνοντες σε κατοικημένη περιοχή στην πόλη Μεντάν της Ινδονησίας, σκοτώνονται τουλάχιστον 116 άτομα. (RT), (AP), (BBC) (NBC News)
* Ένας άντρας αυτοπυρπολείται σε τρένο υψηλής ταχύτητας που εκτελεί το δρομολόγιο από το Τόκιο προς την Οζάκα, με αποτέλεσμα εκτός από τον ίδιο να πεθάνει από ασφυξία λόγω των καπνών και μία επιβάτης και άλλα 11 άτομα να τραυματιστούν. (NHK World)

Υγεία
* Στη Λιβερία ανακοινώνεται το πρώτο θανατηφόρο κρούσμα του ιού Έμπολα, που επανήλθε στη χώρα έπειτα από μήνες (στις 9 Μαΐου είχε ανακοινωθεί η εξάλειψη της αρρώστιας).(in.gr)

Πολιτική και εκλογές
* Αμερικανικές προεδρικές εκλογές 2016:
	+ Ο Κυβερνήτης του Νιου Τζέρσεϊ Κρις Κρίστι ανακοινώνει επίσημα ότι θα διεκδικήσει την υποψηφιότητά του για τις προεδρικές εκλογές με το Ρεπουμπλικανικό Κόμμα. (CNN)

Επιστήμη και τεχνολογία
* Προστίθεται ένα εμβόλιμο δευτερόλεπτο στoν Συγχρονισμένο Παγκόσμιο Χρόνο για πρώτη φορά έπειτα από 3 χρόνια. (BBC) (The TOC)